কাগজ তৈরি
আধুনিক কাগজ প্রস্তুত শিল্প শুরু হয় ইউরোপে ১৯ শতকের পুর্ব ভাগে। এর অন্যতম কারণ ছিল ফোর্ড্রিনিয়ার যন্ত্রের ক্রমবিকাশ। এই যন্ত্র একক শিটের পরিবর্তে ক্রমাগত কাগজের রোল তৈরী করতে পারত। এই যন্ত্র আকারে বড় ছিল। কিছু কিছু ১৫০ মিটার দৈর্ঘ্য ও ১০ মিটার প্রস্থ ছিল। ১৮৮৪ সালে কানাডীয় চার্লস ফেনেরটি ও জার্মান এফ.জি.কেলার এমন এক যন্ত্র আবিষ্কার করেন, যেখানে মণ্ড তৈরীতে কাঠ ব্যবহার করা যাবে। এই নতুনত্ব ২০০০ বছর ধরে চলে আসা শুধুমাত্র ন্যাকড়া দিয়ে মণ্ড থেকে কাগজ তৈরীর যুগের অবসান ঘটিয়ে খবরের কাগজ তৈরীর সূচনা করল এবং তার ফলে বর্তমানে প্রায় সব কাগজই কাঠের মণ্ড থেকে তৈরী হয়।
ভেন্ডিং মেশিন
ভেন্ডিং মেশিন খুবই সাধারণ হয়ে উঠে শিল্প বিপ্লবএর সময়। প্রথম আধুনিক ভেন্ডিং মেশিন পরিচিতি লাভ করে লন্ডনএ ১৮৮০এর দশকে পোস্টকার্ড বিতরণের মাধ্যমে। যুক্তরাষ্ট্রে প্রথম আসে ১৮৮৮ সালে যখন "থমাস অ্যাডাম গাম কোম্পানি" তাদের আঠা বিক্রি করার জন্য নিউ ইয়র্ক সিটির ট্রেন প্ল্যাটফর্মে নিয়ে আসে।